open-index/open-wikipedia-markdown huggingface dataset:
Kathmandu

**Kathmandu** (basa Nepali : काठमाडौं) ya iku kutha krajan lan kutha gedhé déwé ing Nepal. Kutha kanthi 3,2 yuta jiwa padunung iki ana ing Lembah Kathmandu ing Nepal tengah, cedhak Kali Vishnumati . Wewengkon Metropolitan Kathmandu, sing nyakup Patan, Lalitpur lan Bhaktapur, nduwe padunung gedhe sawatara 5-6 yuta jiwa. Kathmandu uga minangka kutha metropolis gedhé déwé ing wewengkon Paredèn Himalaya . Basa Nepali lan Basa Nepali/Newari dadi basa sing akeh déwé dicaturaké ing kutha.

Kathmandu, uga misuwur kanthi aran Kutha Kuil, dumunung ing dhuwur sawatara 1,400 meter (4,600 jangkah) ing ndhuwur parmukaan segara ing Lembah Kathmandu sing bentuké kaya bathok ing Nepal tengah. Lembah iki kanthi sejarah aran " Mandala Nepal" lan wis dadi punjeré kabudayaan suku Newar utawa Nepami, sawijining peradaban kutha kosmopolitan sangisoré redi Himalaya. Kutha iki tau dadi kutha krajan Karajan Nepal sing dadi tuan rumah kraton, omah gedhong, lan patamanan kanggo golongan aristokrasi Nepal. Wiwit taun 1985, kutha iki dadi markas Asosiasi Kerjasama Regional Asia Kidul (SAARC). Saiki, Kathmandu dadi punjer pamaréntahan Republik Nepal sing didegaké ing 2008; lan minangka bagéan saka Provinsi Nomer 3 ing geografi administratif Nepal.

Kathmandu wis pirang-pirang taun dadi punjeré sejarah, seni, budaya uga ekonomi Nepal. Kutha iki nduweni masyarakat maneka suku kanthi akèh déwéHindu lan Budha uga dadi omah kanggo suku Newar. Perayaan agama lan budaya wis dadi bagian utama saka uripé wong-wong sing manggon ing Kathmandu.

Pariwisata dadi bagéyan penting saka ekonomi; Ing taun 2013, Kathmandu manggon peringkat katelu ing donya saka *sepuluh tujuan wisata ing mangsa ngarep* miturut TripAdvisor, lan peringkat kapisan ing Asia. Kutha iki minangka gerbang menyang Pagunungan Himalaya Nepal, lan dadi papan kanggo pitung situs Warisan Donya UNESCO : *Komplek Istana Hanuman Dhoka* ing Durbar Squares; Patan lan Bhaktapur ; *Swayambhunath* lan *Baudhanath* Stupas ; lan candhi *Pashupati* lan *Changu Narayan* . Kajaba iku, ana pitung kasino ing kutha.

Akeh papan sajarah ing Kathmandu bubrah amarga lindhu 7,8 skala Richter ing tanggal 25 April 2015. Sawetara wangunan sajarah wis dibalèkaké dene liyané isih proses diwangun manèh.
George Djauhari

**George Djauhari** yaiku *The Rising Star* saka Star Group. Lahir ana ing Medan,19 Oktober 1959. Dhéwéké sarjana teknik mesin lulusan University of Ottawa, Kanada. Kariré wiwit saka ing *Gesuri Lloyd* wiwit saka karyawan *trainee* nganthi pungkasé jumeneng kursi direktur 15 taun suwiné makarya ing kana.

Ing taun 1998 dhéwéké miwit mbangun kalompok usaha Star Group, kang obah ing pelayaran *cargo*. Saiki dhéwéké ngowahi wolu perusahaan lan nduweni aset US$ 40 juta. Bapak, Pakdhé, adhi, lan pasedulurané, kabeh obah ing babagan pelayaran.

Perusahaan kapisan Star Group yaiku Bintang Anugrah Wahana Sejati, kang obah ing panjilihan kapal lan kaagénan, utawa dikenal *BAWS Lines*. Perusahaan kapindha PT Bintang Cahaya Logistics obah ing babagan freight forwader, PT Bintang Adijasa Kreasi nyéwakaké trek-trek abot, PT Samudra Bintang Utama obah ing babagan mbongkar muwatan ing pelabuhan, PT Bintang Baja Sinar Cemerlang obah ing babagan dodolan, kayata rabuk, semén, gipsum, produk kimia, PT Briketama Anugrah kang ngolah limbah awu waja PT Krakatau Steel dadi *coal iron* *bricket* karo nganggo teknologi Jerman, lan karo PT Bintang Baru Sinar Cemerlang kang ngusahakaké latar kurang luwih 5 hektar kanggo produksi bibit kentang. Bibit kentang kuwi banjur diadol ana ing Indofood, sakwisé kuwi karo Indofood diadol ing koperasi. Sakwisé dibudidayakaké, PT Indofood bali nukani kentang kuwi kanggo didadekaké *potato chips*. 

## Pawiyatan 
* University of Ottawa, Kanada.

## Rujukan
Jan Darmadi

Jan Darmadi utawa Fok Jo Jau miyos wonten ing Jakarta, ing taun 1939, inggih punika salah setunggaling wirausahawan Indonesia. Piyampakipun kagungan usaha "Darmadi Group". Grup niki didamel kalian sedereke Eddy Darmadi. Darmadi punika putranipun Jau Fuk Sen, pengusaha ekspor-impor kalian nduweni kasino PIX lan Kasino NIBC.

## Pawiyatan 
* SMA teng Singapura
* MBA New York University, Amerika Serikat (1964)

## Pakaryan 
# Pegawe Supermarket Alexander New York
# Perusahaan Ekspor-Impor Hongkong
# Nerusaken usaha ekspor-impor tyang sepuhipun

## Karya 
# Ndamel usaha PT Antilope Maju kalian PT Copy Las
# Ndamel usaha Darmadi Group ingkang nggadahi 50 perusahaan ing sektor properti
# Nggadahi Saham wonten ing Panin Bank lan Susila Bhakti
# Mlebet Majalah Forbes (1996)

## Rujukan
Baita votif

**Baita votif** iku baita utawa kapal miniatur sing dipajang sajeroning gréja. Miniatur kapal iki sumbangané para warigaluh.

## Gladri foto 

Kerkscheepje, Huisduinen.jpg|Huisduinen, Walanda.
Grote Kerk, Haarlem Modell Schiff 01.jpg|Sint-Bavokerk, Haarlem, Walanda
Duinenkerkje30.jpg|Mariakerke, Belgi
Seilskip Larvik kirke.JPG|Larvik, Nurwègen
Dalarö kyrka votivskepp.jpg|Dalarö, Swèdhen
Birkerød Kirke 'Georg Stage' rum 2009-09-08.jpg|Birkerød, Denemarken
Kimito church, pulpit 3.jpg|Kimito, Finlan
BarcoVotivoMontSaintMichel.jpg|Mont-Saint-Michel, Parangakik
Sitges vinyet ship model ex voto (3).jpg|Sitges, Spanyol
Willy Kusuma Surya Gani

**Willy Kusuma Surya Gani** utawa **Gan Wie Lie** yaiku salah sawijining Tokoh Tiyonghowa Indonesia ingkang misuwur. Dhèwèké lair ing 8 Januari 1922, Padang, Sumatera Barat. Sakwisé lulus saking Fakultas Kedokteran Universitas Indonesia ing taun 1960, **Willy** nglanjutaké studi menyang Kanada banjur éntuk gelar *Diploma Public Health* saka *University of Toronto* ing taun 1963. Banjur ing taun 1949 dhèwèké dadi Ketua Perhimpunan Mahasiswa Katolik (PMK) St. Bellarminus cabang Jakarta, nggabungake PMKR**I** St. Thomas ing Bandung lan PMKRI St. Lukas ing  Yogyakarta dadi siji ing taun 1950, lan dadi Ketua Fusi PMKRI (1951-1952). Bali saking Kanada, **Willy** mèlu dadi panitia pandiri Fakultas Kesehatan Masyarakat Universitas Indonesia. Ing taun 1978 akhiré Willy pensiun saking universitas kuwi.

**Willy Kusuma Surya Gani** mbuka Fakultas Kedokteran ing Universitas Atmajaya lan ditunjuk dadi wakil Dekan (1967-1971), banjur dadi Dekan (1973-1977). Setaun dadi Dekan, dhèwèké ditunjuk dadi *caretaker* Rektor Unika Atmajaya (1977-1980). Rampung njabat dadi Rektor, **Willy** banjur dadi pengurus Yayasan Atmajaya lan anggota Badan Harian.

Wektu Rumah Sakit Akademi Atmajaya didhirikake, dr. Gani ditunjuk dadi direktur umum. Taun 1987 dhèwèké mundur saking jabatan kuwi nanging isih nyandang jabatan Ketua Dewan Pembina RS Akademi Atmajaya. Saking kabeh jasa-jasane, Sri Paus Johanes Paulus II menehi dhèwèké penghargaan Bintang Ksatria Ordo St. Silvester.

## Pawiyatan 
* Universitas Indonesia (1960)
* University of Toronto (1963)

## Riwayat pagawean 
* Ketua Perhimpunan Mahasiswa Katolik
* Ketua Fusi PMKRI
* Panitia pandiri Fakultas Kesehatan Masyarakat Universitas Indonesia 
* Wakil Dekan Fakultas Kedokteran Universitas Atmajaya
* Dekan Fakultas Kedokteran Universitas Atmajaya
* *Caretaker* Rektor Unika Atmajaya
* Pengurus Yayasan Atmajaya
* Anggota Badan Harian Atmajaya
* Direktur Umum Rumah Sakit Akademi Atmajaya
* Ketua Dewan Pembina Rumah Sakit Akademi Atmajaya

## Rujukan
Goh Tjing Hok

**Goh Tjing Hok** utawi 昊増福 yaiku jurnalis kang lair ing 13 April 1919 ing Semarang, Jawa Tengah. Jeneng samarane yaiku Abi turient lan Si Untung. Bapakke tau dadi panggedhe umum padinan *SoearaSemarang*. Piyambake nempuh pandhidhikan HCS (1926-1934), MULO (1935-1938) ing Semarang lan Middelbare Handelschool, Jakarta (1939-1940). Piyambake sempet nyambut gawe ing kantor akuntan Drs. Tjhin Tjhoen Djie jumbuh karo pandhidhikane. Ora kerasan nyambut gawe ing kana, piyambake pindhah nyambut gawe menyang Borsumij, perusahaan Belanda kang kapetung gedhe ing Surabaya. 

Sawise Perang Dunia II, piyambake dadi jurnalis, banjur dadi panggedhe redaksi ing koran *Sin Min* ing Semarang (1947-1949). Ing 1950 ngedegake *jawa post* ing Surabaya. Ing 1953-1959 piyambake uga ngedegake majalah bulanan *Liberal,* kang ing 1959 gumanti jeneng dadi *Liberty*.

## Pawiyatan 
* Hollandsch Chineesche School (1926-1934)
* MULO, Semarang (1935-1938)
* Middelbare Handelschool, Jakarta (1939-1940)

## Pakaryan 
* Jurnalis (1945)
* Panggedhe redaksi ing koran *Sin Min* ing semarang (1947-1949)
* Pekerja kantor ing kantor akuntan Drs. Tjhin Tjhoen Djie
* Pekerja kantor ing Borsumij, perusahaan Belanda

## Karya 
* *Jawa Post* ing Surabaya (1950)
* Kalawarti bulanan *Liberal* (1953-1959)

## Rujukan
Karsalaksana Gani

**Karlaksana Gani** utawi **Gan Kok Liang** wedal ing Amoy, Hokkian, taun 1982 dados pembajeng saking 8 sedhèrèkan. Dhewekke ngungsi ing indonesia, dipunbekta kalih wong tuwanè ig taun 1938 lan mendarat ing surabaya, kanggè salajengipun digawa ning Kutoarjo, Jawa Timur.

Ing 1945 Jepang nguwaosi Kutoarjo, mila keluwarga iki milih kanggè ngungsi nèng Semarang, Jawa Tengah. Gan KL kerja sèrabutan, saka pedagang kèliling, supir, lan lajeng kerja ing satunggaling kantor konsultan pajak gadhaipun wong Belanda. masa iku wong-wong ing bumi nusantara iki sampun keranjingan cerita silat.

Taun 1958 piyambakkè ngintunaken karya sadurannè sing pertami, ingkang irahirahane *Pah lawan Padang Rumput (Tjhau Goan Eng Hiang Thoan)* nèng harian *Sin Po* ing Jakarta. Kasunyatanipun karya sadurannè dipunremeni wong. Tingal kemungkinan saged urip saka pekerjaan nejermahkè cerita silat mau, Gan KL ninggalake pegawean sadurunge lan mutuske kangge nyurahaken kabeh waktune nggo bisnis cerita silat. 

Dhewekke banjur nerbitke saduranne ning koran, nyambi nerbitke buku lan ngerdarke dhewe terbitane iku neng toko-toko buku. saka bisnis cerita silat iu dhewekke bisa tuku mobil bak Chevrolet, sing dhewekke kanggo lunga la balik saka Semarang-Jakarta.Taun 1960 buku saduranne laku akeh. 

## Cipta ripta 
* To Liong To (Pedang Pembunuhan Naga)
* Pendekar Binal (1970)
* Pendekar Rajawali Sakti (1996)
* Tujuh Pendekar Thian San (1959-1960)
* Pala dan Murka (1981)
* Golok Yunan Pedang Pelangi (1979)
* Rahasia 180 Pedang Emas (1983)
* Sok Sim Kiam (Pedang Hati Suci)
* Tjhau Goan Eng Hiang Thoan (Pahlawan Padang Rumput)
* Peng Tjhoan Thian Li (Bidadari dari Sungai Es)

## Rujukan
Gunawan Simon

**Gunawan Simon** miyos wonten ing Bandung, Jawa Barat, 2 Juli 1943. Gunawan Simon lulus saking sekolah SD, SMP, lan SMA wonten ing Bandung. Mula-mulane Gunawan Siwon dhuweni cita-cita dados dokter kewan lan kepingin mlebet wonten ing IPB. Ananging kapengenaning Gunawan Simon pupus amargi persoalan biaya. 

Adine Gunawan Simon nandhang lara muntaber, sahingga ibune nggawa adhine wonten ing dokter. Ananging Gunawan malah didukani dokter amargi dokter mau nembe olahraga. Ibune banjur menehi nasihat supaya Gunawan dados dokter. Saklajengipun, Gunawan oleh beasiswa saking Dewan Gereja-Gereja Indonesia. Amargi beasiswa kasebut Gunawan Simon saget nerusaken pawiyatan wonten ing Fakultas Kedokteran Universitas Padjadjaran lan lulus ana ing tahun 1972.

## Pawiyatan 
* Fakultas Kedokteran Universitas Padjadjaran, (1972).

## Pakaryan 
* Dokter ana ing Rumah Sakit Emmanuel di Bandung. 

## Karya 
* Simon Gunawan tau nambani kanker Wakil Presiden Adam Malik. Nalika iku Simon damel obat piyambak. Tumindake menika, Simon disalahake dening PDBI amargi nglanggar kode etik. PDBI nindakaké sanksi pencabutan izin praktik. Nanging, dhèwèké isih bisa praktik minangka sinshe. 

## Rujukan
Goey Tiauw Hong

**Goey Tiauw Hong** yaiku tokoh pelukis kapisan peranakan Indonesia-Tionghoa kang lair taun 1899 ing Manado, Sulawesi Utara. Dhèwèké sinau ngelukis ing Royal Academy ing Den Haag lan Julian Academy ing Paris. Ingkang 1920 dhèwèké oleh hadiah pisanan Virgilius ing pameran lan ing 1922 oleh hadiah pisanan Julian saking Parische Academie. Dhèwèké akeh ngelukis karo cat minyak, cat air, lan gawe gambar kanggo buku Diagonales penyair Perancis Helaman Padova. Dhèwèké mahir gawe lukisan model barat lan uga miturut gaya Tionghoa.

Miturut Bataviaasche Nieuwsblad, Goey Tiauw Hong yaiku pandherek aliran neo *impresionisme* kang akeh dipengaruhke Vincent van Gogh. Lukisan ana ing *Collectie Padova* lan dikoleksi kalih *Sin Po,* Dr. Kwa Tjoan Sioe, lan Drs. Liem Mo Djan. Dhèwèké nganakke pameran ing njaba negeri lan njero negeri. Dhèwèké seda ing Paris pada 1964. Lukisan e watara liya Lukisan tiga warna *Laotze, Lukisan potret Ibu dan Bapaknya Dr. Thung Leang Li, Pasisir ing Collioures, Djembatan tua ing Collioures, lan Boereng Bango ing Saldjoe*  

## Pawiyatan 
* Royal Academy ing Den Haag
* Julian Academy ing Paris

## Pakaryan 
* Lukisane ana ing *Collectie Padova*
* Tokoh Pelukis kapisan peranakan Indonesia-Tionghoa

## Karya 
* Bebungah kapisan Julian saking *Parische Academie* (1922)
* Pameran 
* Lukisan tiga warna *Laotze*
* Lukisan potret *Ibu dan Bapaknya Dr. Thung Leang Li*
* Pasisir ing Collioures
* Djembatan tua ing Collioures 
* Boereng Bango ing Saldjoe

## Rujukan
Sudargo Gondokusumo

**Sudargo Gondokousumo** utawi **Go Ka Him** lair ing 4 Agustus 1926 ana ing Coan Chiu, Hokkian. Ing taun 1967, dhèwèké pindhah ményang Indhonésia , lan makaryo ing perusahaan ekspor ing Surabaya. Ing taun 1954 dhéwéké ngadhegaké perusahaan éksportir kasil bumi dhéwé, ora liya mengekspor kopi lan lada tekan ing wilayah Éropa lan Amérika. Taun 1950 ngadhegaké PT Dharmala. Dharmala Group pungkasane ana ing peringkat 4 ing konglomérat Indhonésia , kanthi kurang luwih 200 anak perusahaan. 

## Pakaryan 
* PT Dharmala (1950)

## Rujukan
Go Gien Tjwan

**Dr. Go Gien Tjwan** yaiku Sosiolog lan politikus kang lair ing 22 Sèptèmbér 1920 ana ing Malang, Jawa Wétan. Wiwit taun 1945 dhèwèké aktif ing pergerakan kamardikan Indhonésia. Dhèwèké tau dadi pemimpin Angkatan Muda Tionghoa ing Malang. Dhèwèké uga tau dadi pengurus Partai Sosialis Indhonésia (1946-1947).

Ing taun 1957, dhèwèké makarya ana ing Kementriyan Luar Negeri ing Jakarta, menjelang akhir tahun kuwi uga dhèwèké dikirim ményang Walanda kanggo nunthut ilmu. Bar iku dhèwèké banjur kepilih dadi anggota éksekutif Perhimpunan Indhonésia cabang Amsterdam (1946-1972).

## Pawiyatan 
* Université Libre de Bruxelles ing Brussels, Belgia (1963-1965)

## Pakaryan 
* Sékrétaris Jéndral Baperki (1954-1955)
* Dhosèn ing Universitas Res Publica, Jakarta (1963-1965)
* Dhosèn ing Universiteit van Amsterdam, Belanda (1965-1985)

## Karya 
* *Eenheid in Verscheidenheid in een Indonesische Dorp* (1966)

## Rujukan
Sudargo Gautama

**Prof. Dr. Sudargo Gautama** utawa **Guow Giok Siong** iku ahli hukum perdata internasional uga profesor ing Fakultas Hukum Universitas Indonesia. Lair taun 1928 ing Jakarta, dhèwèké oleh gelar *Mr.* saka Fakultas Hukum Universitas Indonesia (*Rechtshogeschool*) ing taun 1950 banjur gelar doktor lan *Segi-Segi Hukum Peraturan Perkawinan Campuran* ing taun 1955. Ing 1950-an, dhèwèké dadi anggota Persahi (Persatuan Ahli Hukum Indonesia) lan anggota *Jurist International* ing Washington. Sudargo Gautama sadurunge mbukak kantor pangacara ing taun 1951 lan diangkat dadi Dosen Jaba Biyasa ing Fakultas Hukum Universitas Indonesia ing taun 1955. Kajaba ing Fakultas Hukum Universitas Indonesia, dhèwèké tau dadi dosen Akademi Angkatan Udara, Akademi Kepolisian, lan Universitas Padjajaran. Saiki Sudargo Gautama isih aktif mulang lan dadi pangacara praktek neng beberapa nagara, buku sing ditulis uga ngasi luwih saka 60 buku totale ing 2007. Dadi ahli hukum perdata internasional, Sudargo Gautama labuh pamerentah ing prakara tembako ing Bremen lan Pertamina *vs* Haji Taher ing Singapura.  

## Pakaryan 
* Pangacara (1950)
* Dosen Jaba Biyasa FHUI (1955)
* Profesor FHUI (1955)
* Dosen Akademi Angkatan Udara, Akademi Kepolisian, dan Universitas Padjajaran

## Karya 
* Tafsiran Undang-Undang Pokok Agraria (1960)
* Warga Negara dan Orang Asing (1962)
* *Comparison of Marriage Laws (*Tokyo, 1969)
* *Credit and Security in Indonesia* (Brisbane, 1973)
* Hukum Perkawinan dan Perceraian, Marriage and Divorce Laws of the World (1969)
* Hukum Perdata Internasional Indonesia (1981)
* Hukum Antar Golongan, Hukum yang Hidup (1982)

## Rujukan
Nurdin Purnomo

**Nurdin Purnomo** utawa **Go Nen Pin** yaiku pengusaha sing uga ngedegaké **Partai Bhineka Tunggal Ika (PBI)** ing wulan Mei 1998. Anak nomer sewelas saka telulas sedulur, lair ing Jakarta, 15 Agustus 1948. Dhèwèké naté sekolah ana ing Pawiyatan Chiao Chung Kampung Bali, Tanah Abang. Pawiyatan SMP tekan SMA ana ing Pa Chung, rikalane Pa Chung tutup watara taun 1966-1970 banjur mbacutaké sekolah ana ing American International School lan Sthepen College Hongkong, uga ing pawiyatan luhur Fakultas Ekonomi Universitas Indonesia.

## Pawiyatan 
* SD Chiao Chung Kampung Bali Tanah Abang (1958)
* SMP-SMA Pa Chung (1966-1970)
* American International School Sthepen College Hongkong
* Fakultas Ekonomi Universitas Indonesia
* Hawaii University (1979)
* IAPCO Jenewa Swiss 

## Pakaryan 
* Distributor PT Unilever
* PT First Setia Diamond Travel Service Ltd.
* Konsul Kehormatan Republik Mauritis 
* Wakil Pariwisata Australia Barat kanggo Indonesia
* Pangarsa Partai Bhineka Tunggal Ika
* Ariwarti Glodok Standar
* Ariwarti Ri Bao (Perdamaian)
* Ketua ASEAN Hakka Assosiation
* Anggota KPU 1999
* Ketua kehormatan Mahasiswa Indonesia Tiongkok

## Pigegel 
* Best Dressed of ASEAN Executive (1993)
* Bintang Citra Karya (1997)
* Award of Indonesian Tourism (1997)
* Doctor Honoris Causa saka Xiamen University Tiongkok

## Rujukan
Gan Koen Han

**Gan Koen Han** lair taun 4 januari 1916, ing purbolinggo, jawa tengah. Dhèwèké entuk gelar doktor saking fakultas kedokteran UI (1941), lan neruske pascasarjana ing Walanda,prancis, lan inggris ing ilmu mikrobiologi.. 

## Pawiyatan 
* asisten dosen ing FKUI (1949)
* institut eijikman Jakarta (1941-1943)
* istitut lepra jakarta (1950-1952)
* konsultan WHO (1963-1965)
* guru gede mikrobiologi (1965)
* kepala bagean mikrobiologi FKUI (1956-1969)

## Pakaryan 
* dokter kapal ing FKUI (1947)
* kepala kesejahteraan masyarakat, asosiasi kesejahteraan sosial (1952-1955).
* associate reasearcher , laboratotium Virology, university of California, Amerika serekat (1958-1959)
* kepala mikrobiologi departemen mikrobiologi, laboratorium Aruba, Antilles, welanda.

## Rujukan
Padusan Parangwedang

## Padusan Parangwédang ꦥꦢꦸꦱ꧀ꦱꦤ꧀ꦥꦫꦁꦮꦺꦢꦁ 
Papan padusan katelah ing Jalan Parangtritis, Pasisir Parangtritis, Bantul, Daerah Istimewa Yogyakarta. Padusan Parangwédang minangka sawijining papan padusan banyu anget  alami asalé saka rong sumber yaiku ana ing sisih gunung samburiné omah masarakat lan ana ing tuk sing awujud sumur-sumuran kang dadi tandhoning banyu anget. Padusan iki ora adoh saka Pasisir Parangtritis lan Parangkusuma. Déné, Padusan Parangwédang kagolongaké *chlorida* kanthi *pH* normal.

### Asal-Usul 
Mula bukané panggon Padusan Parangwédang iki dadi bukti yèn naté ana *aktivitas geologis* lan *vulkanis* ing papan kasebut. Bukti iki bisa didelok saka *zona anomali* *geofisika rendah* sing ngubengi tuk banyu anget Parangwédang uga *zona ubahan* kanthi bukti sing nuduhaké anané *mineral khlorit* lan *serisit* sajroning *batuan lava andesit* ing papan kasebut.

### Jam Bukak lan Rega Tiket 
Padusan Parangwédang bukak saben dina jam 07.00 – 18.00 WIB. Adhedhasar Perda No. 08 Th. 2015 dan Perbup No. 32 Th. 2018 rega tiket kanggo mlebu ing Padusan Parangwédang yaiku:

# Dina Biasa : Rega Tiket Mlebu Rp. 6750, Asuransi Rp. 250,-
# Dina Prèi: Rega Tiket Mlebu Rp. 9.750, Asuransi Rp. 250,-

### Pratélan 
* Pemandian Air Panas Parangwedang . Bantulpedia. Diakses pada 15 September 2023.
* Asal-usul Pemandian Air Panas Parangwedang. Tribun Yogyakarta. Diakses pada 15 September 2023.
Punthuk Bégo

**Punthuk Bégo** (Carakan: ꦥꦸꦤ꧀ꦛꦸꦏ꧀ꦧꦺꦒꦺꦴ; basa Indhonésia: *Bukit Bego*) utawa **Punthuk Kedhung Buweng** ya iku papan wisata kang awujud turahan proyèk dhudhukan palemahan kang papané ana ing Dalan Imagiri–Dlingo, Dhusun Kedhung Buweng, Désa Wukirsari, Kapanéwon Imagiri, Kabupatèn Bantul, Propinsi Dhaérah Istiméwa Ngayogyakarta. Punthuk iki kondhang ing Kabupatèn Bantul amarga kerep ditekani nom-noman kang karem poto-poto lan wong-wong ngepit kanggo lèrèn. Jeneng papan iku dijupuk saka èkskavator (bebrayan sakiwa-tengené ngarani kanthi jeneng *bégo* utawa *béko*) kanggo dhudhuk lemah.

## Mula bukané 
Jeneng punthuk iki dijupuk saka èkskavator (kerep diarani *bégo* utawa *béko*) kanggo dhudhuk lemah. Jeneng kuwi pancèn rada nylenèh, amarga tembung “bégo” nuduhaké tembung kang ala, ya iku bodho. Bebrayan ing sakiwa-tengené uga ngarani punthuk iku kanthi jeneng Punthuk Kedhung Buweng amarga mapan ing Dhusun Kedhung Buweng. 

Wondéné iku, lemah kang ndadèkaké punthuk kasebut asalé saka tilas klumpukan proyèk dhudhukan palemahan Dalan Imagiri–Dlingo.

## Panggonan 
Punthuk Bégo ana ing sisih wétan Kapanéwon Imagiri, kurang luwih telung kilomèter saka Kebon Buwah Mangunan. Punthuk iki uga cédhak karo Watu Goyang lan Pinus Mangunan. Dalan mlebu menyang punthuk iki bisa nganggo tunggangan rodha papat utawa loro. Sarana ing papan iki rada apik, déné durung diupakara sakabèhé déning papréntahan dhaérah, ya iku ana parkir, cakruk, lan kakus.

Ing dina-dina tinamtu, punthuk iki kerep dianggo minangka papan gladhèn klumpukan montor tril. Kasdi, salah siji warga ing papan kasebut, njlèntrèhaké yèn punthuk iku dianggo montor tril amarga lemahé dhuwur lan akèh watuné. Papan wisata iki uga nyepaki palungguhan kanggo nyawang kaéndahan alam sakiwa-tengené ing pucaké. Saliyané iku, saka pucaké uga bisa didelok Makam Imagiri lan Masjid Pajimatan Imagiri. Nganti taun 2025, kanggo nekani punthuk ing tlatah Mangunan iki durung dijupuk tarikan karcis, nanging mung parkir pit montor lan mobil.

## Gladri 

Gambar:Bukit Bego (8).jpg|Tetenger Punthuk Bégo saka uwuh gendul plastik.
Gambar:Bukit Bego (20).jpg|Patung Semar kang dadi tetenger Punthuk Bégo.
Gambar:Bukit Bego (10).jpg|Papan *motocross* ing Punthuk Bégo.
Gambar:Bukit Bego (12).jpg|Dalan Imagiri–Dlingo saka pucak Punthuk Bégo.

## Uga delengen 
* Gerdhu Lemahrubuh
* Kebon Buwah Mangunan
* Pinus Mangunan
* Watu Goyang

## Rujukan 
## Pranala jaba 
* Kaéndahan Alam Ngayogyakarta saka Punthuk Bégo.
Alun-Alun Banjarnegara

**Alun-Alun Banjarnegara** yaiku lapangan kutha ana ing tengah-tengahe Kabupaten Banjarnegara ingkang papan panggonane wonten ing Jalan Pemuda, Kelurahan Kutabanjar, Kecamatan Banjarnegara, Kabupaten Banjarnegara.  Alun-Alun Banjarnegara papan ing puser kabupaten batesan kaliyan Kantor BRI cabang Banjarnegara lan wande bakso ing sisi kidul, Masjid An-Nur lan pinten-pinten wande alit ing sisi kulon, SMP Nageri 1 Banjarnegara lan pandhapi kabupaten ing sisi ler, saha batesan kaliyan kantor Sekretariat Daerah (Setda) ing sisi wetan.  Panggenan iki dados salah suwijining panggenan ingkang dados obyek wisata ana ing Banjarnegara. Saben dina Minggu biasane dianakna acara *Car Free Day* (*CFD*) yaiku larangan nganggo tumpakan ingkang nganggo mesin ana ing sajeroning alun-alun saben dina Minggu awit enjing dumugi wekdal luhur. 

## Fasilitas 
Fasilitas ingkang wonten ing Alun-Alun Banjarnegara antawis sanes Musholla (papan ibadah), papan MCK (wingking), area parkir kendaraan ingkang wiyar, area wisata kuliner ingkang cekap jangkep, kathah papan lenggah dados papan bersantai, ngantos papan informasi bab Kabupaten Banjarnegara. 

Kejawi puniku, Alun-Alun Banjarnegara nggadhahi lapangan ingkang cekap wiyar. Limrahipun lapangan puniki dipunangge kangge pinten-pinten macem kegiatan nggih dening pamarintah, instansi, utawi masyarakat. Pinten-pinten kegiatan ingkang limrah dipunlampahaken ing Alun-Alun Banjarnegara antawis sanes upacara dinten kamardikan Republik Indonesia utawi upacara pengetan sanesipun, peken rakyat, pesta rakyat, konser, sholat ied, pelatihan keamanan, parade budaya lan taksih kathah kegiatan sanesipun.   

## Kelewihan 
Dados salah suwijining obyek wisata, Alun-alun Banjarnegara anduweni kelewihan-kelewihan, inggih punika biaya melbu gratis alias boten disuwun biaya melbu, bukak 24 jam, ana reca ikonik Dawet Ayu Banjarnegara, fasilitas lengkap, panggonane kepenak tur sejuk.

## Reca Dhawet Ayu 
jmpl|Alun-Alun Banjarnegara sakderenge dipun renovasi
Reca Dhawet Ayu Banjarnegara ana ing bagian ngarep alun-alun dadi maskot Kabupaten Banjarnegara. Reca dawet kang dumadi saka gerobak dawet lan wong loro sing dodolan Dhawet Ayu.  Wonten ing gerobak wayang Semar lan Garèng.

Kejawi patung Dhawet Ayu Banjarnegara, pinten-pinten penjaja dhawet ugi gampil dipunpanggihi ing alun-alun. Dhawet Ayu Banjarnegara mboten ubahipun es cendol. Wedang tradisional puniki gadhah isi buliran ingkang didamel saking glepung wos ingkang dipunsukani pewarna ijem saking ron pandan, banjur dipuncampur kaliyan toya santen lan gendhis aren utawi gendhis klapa ingkang sampun dipun cairaken. Kejawi puniku limrahipun ugi dipuntambahaken cita raos mambet pandan, nangka utawi duren.

Dhawet Ayu Banjarnegara piyambak inggih punika wedang kas saking Banjarnegara. Asal usul Dawet Ayu Banjarnegara dados terkenal wiwitan saking sekar ingkang dipundamel seniman Banjarnegara naminipun Bono ingkang nggadahi sesirah ”Dawet Ayu Banjarnegara”. Wonten ing warsa 1980 an sekar puniki dipopulerkan malih dening grup seni calung lan lawak Banyumas Peang Penjol ingkang terkenal ing Karesidenan Banyumas wonten ing era 1970-1980 an. 

## Rujukan
Tonga 0–22 Australia

Tanggal 9 April 2001, Tonga lan Australia main tetandhingan bal-balan internasional ing Stadion Olahraga Internasional ing Pelabuhan Coffs ing negara bagian Australia, New South Wales. Pertandhingan kasebut minangka pertandhingan kualifikasi babak pertama Konfederasi Sepak Bola Oseania (OFC) kanggo Piala Dunia FIFA 2002. Tonga, nominal tim tuan rumah kanggo pertandhingan kualifikasi round robin iki, dikalahaké 0-22 déning Australia. Iki ngalahake rekor internasional sadurunge 20–0 saka Oktober 2000 nalika Kuwait ngalahake Bhutan tanggal 12 Februari 2000 ing kualifikasi kanggo Piala Asia AFC 2000. A Libyan team defeated Oman 21–0 in 1966, however Oman was not a FIFA member at the time Margin dikalahake rong dina sabanjure nalika Australia menang maneh, ngalahake tim Samoa Amerika kanthi skor 31-0 

.
Alun-Alun Klathèn

thumb|300px|Alun-Alun Klathèn

**Alun-Alun Klathèn** yaiku sawijining lapangan kutha kang ana ing tengah-tengahing Kabupaten Klathèn. Papan panggonan iki dadi salah sawijining panggonan kang dadi papan pariwisata ing Klathèn. Alun-Alun Klathèn dadi sawijining *ikon* lan dadi salah sawijining panggonan wisata kebanggaane warga Klathèn. 

## Alamat Alun-Alun Klathèn
Alamat Alun-Alun Klathèn yaiku ana ing Jl. MH. Thamrin, Kecamatan Klathèn Tengah, Kabupaten Klathèn, Provinsi Jawa Tengah. Rute dalan nuju marang Alun-Alun Klathèn iku bisa saka Patung Tenung Lurik Klathèn jarake udakara telung kilomèter, bisa ditempuh kira-kira pitung menitan. Sakdurunge teka ing Alun-alun bisa nglewati Gedhung DPRD lan Kantor Bupati Klathèn ndhisik.

Alun-Alun iki sering didadekake papan panggonan santè, amarga panggonane kang ana ing tengahing kutha agawe gampang diaksès saka ndi panggonan. Wit-witan kang ana ing sakupenge Alun-Alun Klathèn agawe adhem lan ora panas nalika wayah awan. Biasane papan wisata gratis ing Klathèn iki ramè ing wayah esuk lan bengi. Sakwise direvitalisasi Alun-Alun Klathèn dadi saya apik kanggo ditekani amarga nduweni tata taman kang rapi lan apik, saèngga bisa dimanfaatake pengunjung kanggo papan santè ing sangisore wit-witan. Uga bisa dadi papan kanggo golek kuliner utawa maneka werna panganan. Ing Alun-Alun Klathèn uga ana piranti utawa wahana kanggo dolanan bocah-bocah cilik kang bisa dianggo gratis.

## Jam Operasional Alun-alun Klathèn
Wisata taman kutha ing Klathèn iki buka saben dina 24 jam. Artiné, kawasan alun-alun iki ora pernah sepi. Saya bengi pengunjunge biasane sansaya akeh lan ramè.
Keramean ing kene uga biasane disebabake anane komunitas-komunitas kang seneng kumpul ing Alun-alun.

Alun-Alun Klatèn dadi salahsawijining opsi utawa pilihan destinasi wisata paling apik kanggo wisatawan lokal utawa wisatawan njaba Dhaèrah Klathèn amarga mapan ing jantung kutha.

## Cathetan suku
Pasisir Pandhansima

jmpl|Pasisir Pandhansima ꧌ꦥꦱꦶꦱꦶꦂꦥꦤ꧀ꦝꦤ꧀ꦱꦶꦩ꧍
Pasisir Pandhansima (ꦥꦱꦶꦱꦶꦂꦥꦤ꧀ꦝꦤ꧀ꦱꦶꦩ) dunungkipun wonten dhuwun Ngentak, Poncosari, Srandakan, Bantul, Daerah Istimewa Yogyakarta. Andhedhasar pandhapuking nama pasisir menika asalipun saking tembung pandhan ingkang ateges tetuwuhan witipun saem nanas, déné Sima ateges macan. Pasisir Pandhansima minangka pasisir ing wewengkon Bantul ingkang paling kilen tapel watesipun kalihan wewengkon Kulon Progo. Ngadhahi garis pasisir sadawané 1,5 *kilometer* ingkang cekap rata tinimbang pasisir sanes ing sakiwa tengenipun. Tanduran *cemara udang* ugi kathah kaprangguli ing Pasisir Pandhansima menika.

### Kawontenan Pasisir Pandhansima 
Wiwit jaman rumiyin rikala jaman Hamengkubuwana VII pasisir Pandhansima dipunginakaken kanggé laku tirakat pramila dumugi ing wekdal menika taksih kaprangguli manéka papan panggenan patilasan wonten ing ana sacedhakipun pasisir menika. Ananging, kawontenan Pasisir Pandhansima wekdal samenika boten dipunginakaken kangge papan wisata utawi papan plesir malih jalaran sampun boten dipunupakara déning para masarakat. Kahanan pasisir Pandhansima ugi mrihatosaken sanget awit boten diupakara kanthi resik pramila kathah sanget uwuh-uwuh ingkang sumebar ing sakupenging pasisir. Wonten ugi uwuh ingkang sumebar ing sapinggiring pasisir kados plastik botol ugi bungkus panganan. Sasanesipun uwuh ingkang pating slebar ugi kathah wewangunan (bangunan) tilas papan kangge dol-tinuku ingkang rubuh gedhengipun mlorot, pakiwan ingkang risak lawangipun, lan langgar kanggé salat ugi sami rubuh risak jalaran jalaran boten kanggé malih déning para *pengelola* papan wisata Pasisir Pandhansima.

Wondéné, sawétanipun Pasisir Pandhansima ugi wonten Pasisr Baru ingkang saged dados gantosing papan wisata pasisir. Sanèsipun mangétan pasisir menika taksih kaprangguli pasisir sanèsipun ingkang saged kaginakaken kanggé wisata utawi plesir pilihan kulawarga ingkang ngremenaken.
### Papan Patilasan Sacedhake Pasisir Pandhansima 
1.     Patilasan Pandhansima

2.     Patilasan Pandhanpayung

3.     Patilasan Pandhansari

4.     Patilasan Pandhansegegek 

### Papan Wisata Sacedhaking Pasisir Pandhansima 
* Pasisir Parangtritis
* Pasisir Parangkusuma
* Pasisir Parangendhog
* Pasisir Samas
* Pasisir Baru
* Pasisir Pandhansari
* Pasisir Kuwaru
* Pasisir Guwa Cemara
* Pasisir Dhepok
* Gumuk Pasir Parangkusuma
* Padusan Parangwedang

### Pratelan 
* Pantai Pandansimo . Bantulpedia. Diakses pada 15 September 2023.
* Pandansimo Baru Salah Satu Tujuan Wisata Pantai di Bantul Yang Ideal. bantulkab.go.id. Diakses pada 15 September 2023.
Alun-Alun Pancasila Salatiga

thumb|300px|Alun-Alun Pancasila Salatiga.

**Alun-Alun Pancasila Salatiga** yaiku papan wisata lan lapangan tinarbuka kang mapan ing Dalan Alun-Alun Pancasila, Kalurahan Kalicacing, Kacamatan Sidamukti, Kutha Salatiga, Propinsi Jawa Tengah.

## Uga delengen 
* Selasar Kartini
* Taman Kutha Salatiga
* Taman Tingkir Salatiga
* Wit ngantèn
Taman Balékambang

**Taman Balékambang** inggih menika salah satunggaling wewengkon wana kitha ingkang dipundadosaken papan pariwisata. Taman Balékambang manggèn wonten ing Kelurahan Manahan, Kecamatan Banjarsari, Kutha Surakarta. Menawi Kasunanan Surakarta gadhah Taman Sriwedari, mangka Kadipatèn Mangkunagaran gadhah Taman Balékambang. Kekalih taman menika anggadhahi piguna ingkang sami inggih menika dipundadosaken papan kanggé kèndel saha lelipur kulawarga keprabon. 

Nalika wiwitaning dipunadegaken, taman ingkang lerem saha asri menika dèrèng dipunwastani Balékambang. Wonten kalih wasta ingkang dipun-gadhahaken taman menika, amargi wonten ing dalemipun inggih wonten kalih babagan. Ingkang kaping setunggal inggih menika *Partini Tuin* utawi Taman Toya Partini, ingkang kaping kalih inggih menika *Partinah Bosch* utawi Wana Partinah. 

## Kawontean 
*Partini Tuin* saha *Partinah Bosch* dipunadegaken nalikanipun jumenenging KGPAA Mangkunagara VII (1916-1944) ing tanggal 26 Oktober 1921. Taman menika dipundadosaken pawèwèh kangge kekalih putrinipun inggih menika GRAy Partini Husein Djajadiningrat saha GRAy Partinah Sukanta. Kekalih nama putri menika dipundadosaken minangka namanipun taman Partini Tuin saha Partinah Bosch. 

Menawi wisatawan tedhak saking Surabaya, mangka saged miturut margining bus ingkang badhe dhateng Terminal Tirtanadi. Saking terminal mangke lurus satebihing 400 mèter ing kiwaning margi wonten seratan Taman Balékambang. Boten wonten tikèt menawi badhe dugi dhateng Taman Balékambang, wisatawan namung kedah mbayar béaya parkir gunggunging 5.000 rupiyah kanggé kréta saha 2.000 rupiyah kangge pit motor. Wahana sanèsipun ingkang wonten ing Taman Balékambang inggih menika:

# Taman Rèptil
# Partini Tuin/Taman Toya Partini
# Partinah Bosch/Wana Partinah
# Taman Truwèlu
# Balé Kambang (Balé Apung)
# Balé Tirtayasa

Wonten ing Taman Balékambang ugi sampun cumawis fasilitas ingkang saged dipun-ginakaken déning para wisatawan, kados ta pakiwan, papan parkir ingkang wiyar, *hotspot area*, ugi asring dipungelaraken fèstival dhaharan, budaya, saha sanèsipun. 

## Rujukan
Taman Tingkir Salatiga

**Taman Tingkir Salatiga** minangka papan wisata lan taman kutha kang dumunung ing Jalan Tritis Sari No. 17, Desa Sidorejo Kidul, Kecamatan Tingkir, Kutha Salatiga, Provinsi Jawa Tengah. Taman iki rampung ing taun 2016 lan gunené kanggo nyukupi kabutuhan *rumah taman hijau* (RTH) ing Kutha Salatiga. Taman iki umum lan mbukak, tegese bisa digunakaké déning macem-macem kelompok.

## Kahanan 
Taman iki mapan ing tilas lahan bengkok kang jembaré + 11.000 m2, peneré ing Dalan Tritis Sari No.17, Desa Sidareja Kidul, Kecamatan Tingkir, Kutha Salatiga.  Taman iki rampung ing taun 2016  kanthi wektu pambangunan +/- 5 sasi  Miturut Widayanti lan Hadi, taman kasebut kalebu ing kategori RTH binaan kang diadegake kanthi ancas kanggo nyiptakaké keseimbangan antarane *ruang bangun* lan *ruang terbuka hijau* (RTH) ana ing Kutha Salatiga adhedhasar *Program Pembangunan Kota Hijau* (P2KH). Niat iki minangka wujud implementasine Perda Kutha Salatiga No. 4 Tahun 2011 ngenani Penataan Ruang Wilayah Kota Salatiga sajrone nyediakake kabutuhan RTH sing proporsional kanggo kutha saiki. Kejaba iku, Setyaningrum lan peneliti liyané nambahaké yèn anane taman iku bisa dadi pusat komunikasi lan interaksi formal lan informal kanggo masyarakat, papan kanggo kegiatan ékonomi para pedagang kaki lima (PKL) dodolan usahané, uga minangka evakuasi. panggenan menawa ana bebaya.

Taman iki umum lan mbukak, tegesé bisa digunakaké dening macem-macem kelompok. Karakteristik iki disengkuyung déning wangun arsitektur tangga sing ora mbebayani lan ramah marang wong cacat.  Adhedhasar panalitèn kang ditindakaké déning sapérangan panaliti, sapérangan fasilitas ing taman iki antarané pakiwan, langgar, papan among raga, papan dolanan mligi bocah kang diarani *Corner Learning Center*,  uga fasilitas kanggo pengunjung penyandang cacat lan tuwa.  
* *Green water (*Banyu ijo), yaiku nggunakake sumber daya banyu kanthi efisien kanggo urip kanthi maksimalake panyerepan lan nyuda limpasan banyu. Konsep iki ditrapake kanggo kolam rental ing ngarep taman. 
* *Green waste (*Sampah ijo), yaiku pangolahan sampah kanthi konsep *reduce*, *reuse* and *recycle* (3R). Konsep iki ditindakake kanthi nggunakake sampah drum lan botol bekas kanggo nggawe bangku taman. 

## Sèrtifikasi 
Tanggal 7 Mèi 2019, taman iki nampa sertifikasi *Ruang Bermain Ramah Anak* (RBRA) saka inspektur Kementerian Pemberdayaan Perempuan dan Perlindungan Anak Republik Indonesia (Kemen PPPA).  Pirang-pirang wulan sabanjuré, peneré tanggal 19 November 2019, tim inspeksi sing dipimpin dening Teguh Pratomo nindakaké audit berkala marang RBRA Taman Tingkir Salatiga kanggo njamin sèrtifikasi kasebut.  Teguh mratélakaké, RBRA Taman Tingkir Salatiga isih nyukupi syarat kanthi sawetara dandan sadurunge tanggal 31 Januari 2020, yaiku ngontrol konversi pérangan dalan sing dadi papan kanggo pedagang kaki lima, njaga wahana dolanan bocah, lan gendhèng sing rusak sebagian.  

## Uga delengen 
* Alun-Alun Pancasila Salatiga
* Selasar Kartini
* Taman Kutha Salatiga
* Wit ngantèn

## Rujukan 
## Kapustakan 
**Buku**

* 

**Jurnal**

* 
* 
* 

**Majalah**

* 

**Lainnya**

*
Selasar Kartini

**Selasar Kartini** (Carakan: ꦱꦼꦭꦱꦂꦏꦂꦠꦶꦤꦶ; basa Indhonésia: *Selasar Kartini*) ya iku taman kutha kang mapan ana ing Dalan Kartini, Kalurahan Salatiga, Kacamatan Sidareja, Kutha Salatiga, Propinsi Jawa Tengah utawa ing ngarep SMA Negeri 3 Salatiga. Taman iki diyasa taun 2012 kanthi ancas nyukupi *ruang terbuka hijau* (RTH) utawa papan tinarbuka ijo ing Kutha Salatiga. Rèng-rèngan taman iki dicepakaké kanggo wong kang padha mlaku lan tatanan rerungkudan.

## Kahanan 
Saliyané Taman Tingkir Salatiga lan Taman Kutha Salatiga, taman iki dadi salah siji papan ramé lan taman kutha kang diyasa kanggo nyukupi RTH ing Kutha Salatiga. Taman kasebut jaraké + 450 mèter sisih lor Alun-Alun Pancasila Salatiga lan + 500 mèter saka Tugu Jam Tamansari, prenahé ing sadawané Dalan Kartini – dhisik nalika jaman papréntahan *gemeente* (kuthapraja) diarani *Normaalschoolweg*. Wewengkon ing sakiwa-tengené Dalan Kartini dadi laladan pawiyatan, wondéné Dalan Dipanegara (dhisik diarani *Toentangscheweg*) dadi laladan papréntahan lan militèr.

Taman iki diyasa taun 2012 kanthi anggaran kurang luwih 10 milyar lan dikepyakaké déning Yuliyanto (Walikutha Salatiga) taun 2016. Pangepyakané dilakoni kanthi langsung lan ditekani sawenèh *Satuan Kerja Perangkat Daerah* (SKPD) lan paguyuban bebrayan kang nganggo fasilitas umum ing sakiwa-tengené. Taman kasebut wis kaping telu didandani nganti taun 2020, ya iku taun 2014, 2015, lan 2016.

Taman iku nganggo jeneng "Kartini" amarga mapan ing laladan Dalan Kartini Salatiga. Kawasan ijo iki dadi papan rujukan masarakat Salatiga kanggo sarèh lan lèrèn, malah kadhang dianggo kagiyatan pawiyatan lan dolanan *skateboard*. Pandegané diyasa kanggo wong kang padha mlaku lan tatanan rungkudan. Sarana liyané ing taman kasebut ya iku kakus, listrik, lan banyu saka *Perusahaan Daerah Air Minum* (PDAM) Kutha Salatiga.

## Uga delengen 
* Alun-Alun Pancasila Salatiga
* Taman Kutha Salatiga
* Taman Tingkir Salatiga
* Wit ngantèn

## Rujukan 
## Pranala jaba 
* Bakul Gendera ing Selasar Kartini
* Kahanan Selasar Kartini 
* Sabhara Salatiga Nalika ing Selasar Kartini 
* Selasar Kartini Dadi Papan Pacaran
Telaga Madirda

**Telaga Madirda** inggih menika salah satunggaling sendhang ingkang gadhah swasana ayem saha tentrem. Telaga Madirda mapan wonten ing Dhekah Tlaga, Dhusun Berja, Kecamatan Ngargayasa, Kabupatèn Karanganyar. Toya ingkang wonten ing Telaga Madirda inggih menika asal saking Redi Lawu, pramila toya ingkang katampung jernih saha resik. Kejawi dados sumber toyaning masarakat, Telaga Madirda inggih dipun-ginakaken dados papan pariwisata. Telaga menika nyaosaken pasawangan kanthi latar redi saha keteling wana ingkang ijem asri. 

Kejawi dipundadosaken papan pariwisata, nalika tumekaning upacara Dinten Riyaya Nyepi, para umat agami Hindu wonten Karanganyar nglampahaken upacara Melasti ing Telaga Madirda minangka simbul reresik dosa. Sasampunipun nglampahaken upacara menika, sesaji ingkang sampun dipunsedhiya lajeng dipunlarung dhateng Telaga Madirda. Suraos saking larung sesaji inggih menika supados sedaya kemawon ingkang sampun kapundhut dening manungsa saking alam kedah dipunwangsulaken malih, supados saged angripta timbanging pagesangan
jmpl|Tlaga Madirda ing Karanganyar

## Cariyos rakyat utawi *Folklor* 
Cariyos rakyat bab kawontenanipun Telaga Madirda sampun disumurupi dening masarakat Berja. Masarakat nganggep menawi Anjani, Sugriwa, saha Subali inggih menika tiyang ingkang dipunanggep para jawata, titah ingkang gadhah kakuwatan ingkang ageng saha boten dipun-gadhahaken déning manungsa saèmperipun. Dipuncariyosaken tetiyang menika ingkang dadosaken kawontenaning Telaga Madirda. Cariyos bab Sugriwa, Subali, saha Anjani kapérang dados légénda alam gaib saha légénda masarakat. 

Wonten kalih cariyos légénda Telaga Madirda, inggih menika saking masarakat utawi juru kunci telaga saha saking seratan cariyos ringgit. Cariyos saking masarakat inggih menika kados mekaten. 

Jujuganipun inggih menika liwat margi ageng saking Sala ngantos Kecamatan Karangpandan, lajeng mundhut margi ingkang ngener dhateng Tawangmangu. Salajengipun, ngener dhateng papan pariwisara Candhi Sukuh utawi Candhi Cetha. Menawi sampun liwat bekas gapura Candhi Sukuh, lajeng nikung tengen ngener dhateng papan pariwisata Grojogan Jumog. Lajeng terus lurus miturut margi liwat pasimpangan ngantos dumugi ing patigan ingkang wonten seratan Situs Planggatan. Saking ngriku lajeng saged miturut pitedah ngener dhateng telaga:

* Papan parkir tetunggangan wisatawan
* Warung wisata
* Gazébo saha papan palenggahan
* Pusat katerangan
* Wahana ameng-amengan toya
* Papan foto *instagenic*
* Pakiwan saha kulah
* Papan kanggé sembahyang
* Papan pakémahan

Telaga Madirda dipunbikak saben dinten saking jam 6 ésuk ngantos jam 5 langkung 30 menit. Reginipun tikèt menawi badhé mlebet dhateng Telaga Madirda inggih menika: 

* 15.000 rupiyah kanggé béaya tikèt mlebet
* 30.000 rupiyah kanggé béaya kémah
* 2.000 rupiyah kanggé béaya parkir pit motor
* 5.000 rupiyah kanggé béaya parkir kréta

## Rujukan
Alun-Alun Purwareja

Alun-alun purworejo . 

Alun-alun purworejo beralamat ing jl.proklamasi,purworejo,kecamatan purworejo, kabupaten purworejo, provinsi jawa tengah. rute pinuju alun-alun purworejo bisa diakses dening kendaraan pribadi, utawane embret, amarga lokasine pener ana ing jantung kutha. papan ing sabrang art center purworejo, lan pendopo purworejo sarta duwe jarak mung 3 kilometer saka stasiun sepur. rega tiket mlebu menyang alun-alun purworejo yaiku gratis/ora dipungut ragad. pengunjung diwajibake kanggo njaga kebersihan lan ora ngrusak propeti kang ana. beroperasi saben dina lawase 24 jam, alun-alun purwarejo iki luwih rame dikunjungi bebrayan wektu sore lan wengi dina. fasilitas kang ana ing alun-alun purworejo yaiku :

 toilet 

 masjid gedhe 

 lintasan jogging 

 papan lungguh (bangku) 

 spot foto selfie 

 area lapang 

 wahana permainan (playground) 

alun-alun purwarejo nyandhang wasesa dadi alun-alun paling gedhe ing jawa tengah karo jembar 62.500 meter pasagi utawa 62,5 hektar. lan dadi alun-alun paling gedhe kang ana ing pulo jawa. sajarah alun-alun purworejo diwangun ing taun 1980 ngiras dadi taun ngadege kabupaten purworejo. dhisik difungsikan dadi papan latian militer, nanging kairing lumakune wayah alun-alun purworejo bertransformasi dadi papan wisata,hiburan lan ruwang kabukak publik.

## Referensi 
https://www.nativeindonesia.com/alun-alun-purworejo/
Kebon Indrakila

**Kebon Raya Indrakila** yaiku Tumbuhan Hutan Hujan Dataran Rendah Jawa Tengah. Ing tembé, Kebon Raya iki uga diajab bisa menehi layanan lingkungan kayata konservasi banyu utawa produksi oksigen.

## Lokasi Kebon Raya Indrakila 
Lokasi lan alamat Kebun Raya Indrokilo iku ing Dhusun Tempureja, Désa Kemiri, Kecamatan Majasanga, Kabupaten Boyalali, Jawa Tengah.

## Rute menyang Kebon Raya Indrakila 
Panggonane Kebon Raya Indrokilo iku ana ing tengah kutha, saka Alun-Alun Kidul Boyolali mung butuh udakara 10 menit nganggo mobil. Rutené arep ngalor menyang Jl. Merdeka Timur menyang Jl. Senopati, banjur nyopir menyang Jl. Pelopor Kamardikan. Belok kiri Jl. Jatinom – Boyolali ngantos dumugi ing Jl. Raya Logerit.

## Rega Tiket Mlebu Kebon Raya Indrakila 
* Rega tiket mlebu Kebon Raya Indrokilo yaiku Rp. Mung 5.500 saben wong.
* Lan sampeyan uga bisa tuku tiket mlebu ing aplikasi Si Boy "Kanca Indrakila Boyolali"
* Anak sandhuwuré 90 cm kudu tuku tiket mlebu.

## Jam Buka Kebun Raya Indrokilo 
* Jam buka Kebon Raya Indrakila wiwit jam 08.00  wib nganti 16.00 wib.
* Makarya saben Selasa nganti Minggu.
* Dina Senèn ditutup, lan saben dina Jumuwah ditutup jam 11.00 wib lan bakal mbukak maneh jam 13.00 wib.

## Fasilitas Kebon Raya Indrakila 
Sarana wisata ing kawasan Kebon Raya Boyalali Indrakila kalebu:

# Area parkir luas,
# Toilet,
# rental sepeda,
# rental sepeda listrik,
# Pusat Informasi,
# warung mangan lan ngombe,
# sudut pandang estetika,
# taman labirin,
# Papan dolanan,
# Panggonan kanggo lungguh,
# area outbound,

## Daya Tarik Kebun Raya Indrokilo 
# **Taman wiyar lan ayu**: Ing Kebon Raya Indrokilo ana Kebon Pakis, sing isine macem-macem jinis pakis. Papan wisata menika ugi saged dipundadosaken papan wisata pendidikan. 
# **Titik Ikonik:**  Kebon Raya Indrokilo ugi gadhah gapura ingkang dipunsebat Gapura Pasingsingan ingkang dipunresmikaken dening Bupati Boyolali ingkang kala wau jumeneng jabatan. Gapura Pasingsingan menika wonten wiwitanipun, saengga saged dipunwastani minangka lawang sambutan kangge para pengunjung ingkang badhe nglampahi wekdal wonten ing Kebun Raya Indrokilo. Kanthi dhuwure luwih saka 10 meter lan ambane kurang luwih 25 meter, Gapura Pasingsingan katon gagah lan mewah. Disebutake yen konstruksi kasebut diilhami dening monumen Balai Peringatan Chiang Kai Shek ing Taipei. Kebon Raya Indrokilo uga nduweni reca kang dhuwure watara 17 meter, kang dijenengi Arca Sosrobirowo. Dhèwèké tilas prajurit ing pengawal raja nalika iku. Titik apik sabanjure yaiku prau sing cukup gedhe, kanthi warna sing nyenengake. Ing prau ngandika Nabi Nuh.
# **Banyu terjun gawean:**Kanggo ngrampungake, coba ngunjungi grojogan buatan sing diarani Air Terjun Niagara, sing dhuwure sekitar 7 meter lan ambane 34 meter.
# **Macem-macem Pariwisata:**sawetara wong main ing mbingungake lan nyoba kanggo menek menara ndeleng.

## Refrensi
Wit ngantèn

**Wit ngantèn** (Carakan: ꦮꦶꦠ꧀ꦔꦤ꧀ꦠꦺꦤ꧀; basa Indhonésia: *Pohon pengantin*) ya iku wit ijèn ing tengah sawah kang ana ing Dalan Siranda Raya, Désa Bancaan, Kalurahan Pulutan, Kacamatan Sidareja, Kutha Salatiga, Propinsi Jawa Tengah. Wit iki kondhang ing Kutha Salatiga amarga asring ditekani déning para mudha lan juru poto, malah uga calon ngantèn kang nindakaké acara poto *pre-wedding*. Paling ora nganti taun 2020, kahanan wit kasebut isih cukup apik.

## Kahanan 
Wit iki ana ing cedhak SMP Al-Azhar 18 Salatiga, prenahé ing Dalan Siranda Raya, Désa Bancaan, Kalurahan Pulutan, Kacamatan Sidareja, Kutha Salatiga. Dalan menyang wit kasebut wis bisa didelok lumantar perabot *Google Maps* lan bisa ditekani kanthi nganggo tunggangan rodha papat utawa loro. Galengan sawah tumuju wit iki saiki wis diowahi dadi dalan beton kang dawané 50 meter saka dalan gedhé lan digawé kreteg kang dawané 70 mèter lan ambané 150 sèntimèter. Lurah Pulutan, Chomsatun, mratélakaké yèn bab kasebut minangka pamrayoga saka warga liwat kadang tumaruna kang nganggo ardana désa kurang luwih Rp 150.000.000,00.

Akèh-akèhé bebrayan kang teka mréné kepéngin moto kanthi latar swasana surup lan sawah kang ijo. Wondéné iku, ora ana kang bisa ngerti wiwitan tuwuhé wit iki. Puryanti, salah siji warga Desa Pulutan, njlèntrèhaké yèn dhisik ing papan iku ana wit loro, nanging sing siji wis suwé ditegor. Wit kasebut tuwuh kanthi pang kang ménggok-ménggok kayata bonsé lan katon thengukan alami. Yèn dideleng saka jinisé, wit kasebut kalebu kulawarga bringin. Wujudé pancèn kayata bonsé, nanging ukurané luwih gedhé. Senajan diarani wit ngantèn, wit kasebut tuwuh ijèn ing tengah sawah lan adoh saka wit-witan liyané.

Saliyané dadi papan kanggo njupuk wimban, uga ana gugon tuhon saka wit iki. Miturut masarakat saubengané, wit kasebut minangka salah siji tetenger katresnan.

## Uga delengen 
* Alun-Alun Pancasila Salatiga
* Selasar Kartini
* Taman Kutha Salatiga
* Taman Tingkir Salatiga

## Rujukan 
## Pranala jaba 
* Wit Ngantèn ing Salatiga kang Tuwuh Ijèn.